[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000007", "text": "Nutikellad ja mobiilsed tervise- ja spordirakendused aitavad meil kontrollida enda terviseka\u0308itumist ja kujundada tervislikumaid eluviise. Kuid mis on nende sageli \u201ctasuta\u201d rakenduste tegelik hind, ku\u0308sib Tartu u\u0308likooli magister Nele Nisu."}, {"text_idx": "#000008", "text": "Nisu nendib, et mobiilia\u0308ppide tu\u0308u\u0308ptingimustesse su\u0308venevad va\u0308hesed, kuid tarbijana on ta va\u0308hemuses neist, kes need alati po\u0303hjalikult la\u0308bi loeb. Po\u0303hjalikult on ta su\u0308u\u0308vinud tervisea\u0308pi Endomondo u\u0308ld-ja privaatsustingimustesse \u2013 kokku u\u0308le 40 leheku\u0308lge juriidilist lugemist."}, {"text_idx": "#000010", "text": "Ent kuivo\u0303rd on kaitstud Eesti tarbija o\u0303igused, kui nad lubavad rakendusel enda isikuandmeid kasutada?"}, {"text_idx": "#000011", "text": "Nele Nisu osutab o\u0303igusteaduskonnas kaitstud magistrito\u0308o\u0308ga mitmetele Endomondo o\u0303iguslikele puudustele ja nendib, et tarbijal on alati va\u0308hem informatsiooni kui rakenduse pakkujal."}, {"text_idx": "#000013", "text": "Seeto\u0303ttu tuleks magistri so\u0303nul pu\u0308u\u0308elda u\u0308ha enam selle poole, et o\u0303iguslik regulatsioon tasakaalustaks erinevate osapoolte o\u0303igused ja kohustused. Seda pu\u0308u\u0308taksegi tagada la\u0308bi tu\u0308u\u0308ptingimuste regulatsiooni, mida ro\u0303hutab otseselt ka 25. mail 2018. aastal jo\u0303ustuv uus andmekaitse u\u0308ldma\u0308a\u0308rus. See viitab selgelt, et vastutava to\u0308o\u0308tleja poolt ettevalmistatud no\u0303usolekuavaldus peab olema koosko\u0303las EL-i ebao\u0303iglaste tingimuste direktiiviga tarbijalepingutes."}, {"text_idx": "#000016", "text": "Va\u0308rske magister leiab, et andmekaitse on omamoodi huvitav na\u0308htus, millel on kaks vastassuunalist otsa."}, {"text_idx": "#000018", "text": "Nutiseade on va\u0308ga tihedalt seotud konkreetse u\u0308ksikisikuga, vo\u0303imaldades teenuse osutajale u\u0308levaate seadme omaniku harjumustest ja ka\u0308itumisviisidest ning koostada sisukaid profiilikirjeldusi. Sellepa\u0308rast on oluline tagada, et tarbijad saaksid aru, millega nad mobiilia\u0308ppe allalaadides no\u0303ustuvad."}, {"text_idx": "#000020", "text": "Lisaks selgitab magister, et terviseandmed ei ole pelgalt tervishoiuteenuse ka\u0308igus saadud isikuandmed ning selline to\u0303lgendus kitsendaks oluliselt delikaatsete isikuandmete to\u0308o\u0308tlemise piiranguid. Kuigi delikaatsete isikuandmete to\u0308o\u0308tlemine on isiku no\u0303usolekul nii kehtiva direktiivi kui ka jo\u0303ustuva u\u0308ldma\u0308a\u0308ruse valguses lubatud, vo\u0303ib tu\u0308u\u0308ptingimuste o\u0303iguspa\u0308rasus so\u0303ltuda ka sellest, millisel eesma\u0308rgil andmeid koguti ja kus ning mis otstarbel neid kasutatakse."}, {"text_idx": "#000024", "text": "Delikaatsete isikuandmete to\u0308o\u0308tlemiseks antavale no\u0303usolekule kehtib aga rangem no\u0303ue, see peab olema u\u0308ldnormist po\u0303hjalikum ehk \u201cselgeso\u0303naline\u201c. Kindlasti ei saa olla no\u0303usolek selgeso\u0303naline, kui o\u0303igus otsustada on tagatud vaid andmete to\u0308o\u0308tlemisest keeldumisega, na\u0308iteks peale teenuse kasutama hakkamist. Teisiso\u0303nu: so\u0303naselge no\u0303usolek ta\u0308hendab arusaamist, ma\u0308rgistades na\u0308iteks erinevad kastid ristiga vms."}, {"text_idx": "#000026", "text": "Endomondo privaatsustingimuste kohaselt kogub rakendus nii personaalset informatsiooni, mis seostub isikuga otseselt vo\u0303i kaudselt kui ka muid andmeid asukoha ja soorituste andmeid, isiku vanus, sugu, telefoni ID jne. Olenevalt tarbija soovidest, to\u0308o\u0308deldakse rakenduses nii isiku fu\u0308u\u0308silise tegevuse, st aktiivsust kajastavad andmed (liigub, magab) kui ka muud konkreetse isiku kohta ka\u0308ivaid na\u0308itajaid nagu kaal, pikkus, su\u0308dametegevus."}, {"text_idx": "#000027", "text": "Sellised andmed annavad kas koosmo\u0303jus vo\u0303i eraldi vo\u0303etuna infot ka isiku tervisliku seisundi kohta, olgu need siis o\u0303iged vo\u0303i valed ning loovad aegreas olulise pildi tervisest, olenevalt sellest, kui aktiivne kasutaja isik ise rakenduse puhul on."}, {"text_idx": "#000029", "text": "Endomondo rakenduse tingimustes (mida pakuvad nii App Store, Google play kui ka Windows Phone) on tarbijale toodud selge viide pakkuja kodulehele, suunates tarbija nii u\u0308ld- kui ka privaatsustingimustega tutvuma."}, {"text_idx": "#000032", "text": "Na\u0308iteks saab taribja rakendusega liituda ka la\u0308bi sotsiaalmeedia konto nagu Facebook vo\u0303i Twitter ning sel juhul antakse rakendusele o\u0303igus kasutada ka sotsiaalvo\u0303rgustiku meiliaadressi, profiilipilti vo\u0303i selles olevate so\u0303prade listi. Tarbija ilmselt sellises mahus infovahetust teiste kontode osas rakenduse allalaadides ei eelda. Sisuliselt saab tarbija oma no\u0303usoleku hiljem ku\u0308ll tagasi vo\u0303tta, kuid juba toimunud andmeto\u0308o\u0308tlust see sellegi poolest olematuks ei muuda. Liiati ei ka\u0308i iga tarbija igakordse a\u0308pi allalaadimise ja\u0308rel ka oma seadeid kontrollimas. See ongi uus va\u0308ljakutse digimaailma arengule, et tagada kriteeriumite ta\u0308idetus la\u0308bi vastavate asjakohaste arenduste."}, {"text_idx": "#000033", "text": "Nisu osutab, kui no\u0303usoleku tingimused ja\u0308a\u0308vad vaid deklaratiivseteks, vo\u0303ivad rakenduste arendajad, kes andmekaitseno\u0303udeid ei tunne, nutiseadmete kasutajate eraelu ja mainet olulisel ma\u0308a\u0308ral ohustada ning tekitada soovi korral palju meeleha\u0308rmi."}, {"text_idx": "#000034", "text": "Sotsiaalvo\u0303rgustiku profiilipilt vo\u0303i sealsete so\u0303prade list ei mo\u0303juta kuidagi otseselt tarbija treeningute la\u0308bimist, tulemuste ja\u0308lgimist vo\u0303i koondamist."}, {"text_idx": "#000035", "text": "Miks vajab rakendus aktiivsustulemuste kuvamiseks isiku pilti?"}, {"text_idx": "#000037", "text": "Rakenduse pakkuja a\u0308riline huvi on eelko\u0303ige saada rohkem andmeid, mis ei peaks olema antud rakenduse eesma\u0308rgiga automaatselt kaetud."}, {"text_idx": "#000041", "text": "No\u0303usoleku kriteerium \u201cteadlik\u201d ta\u0308hendab, et andmesubjekti ka\u0308sutuses peab olema mo\u0303istliku otsustuse tegemiseks vajalik teave ning ebaselguse va\u0308ltimiseks tuleb selline teave teha ka\u0308ttesaadavaks enne isikuandmete to\u0308o\u0308tlemist. Seega puudub vastus, millised andmed, kellele ning mis eesma\u0308rgil edastatakse."}, {"text_idx": "#000060", "text": "Infoteadlane: na\u0308rvidele ka\u0308iva so\u0303bra vaigistamisega teed iseendale karuteene"}, {"text_idx": "#000063", "text": "Digiu\u0308hiskonna suur probleem \u2013 kuidas tagada loomingu autori huvid?"}, {"text_idx": "#000075", "text": "Eesti teadlased pu\u0308u\u0308avad seljatada puukborrelioosi kohalike ravimtaimedega"}, {"text_idx": "#000076", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000084", "text": "Miks peaks tegema pa\u0308evas just 10 000 sammu?"}, {"text_idx": "#000085", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000086", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}, {"text_idx": "#000089", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000090", "text": "Nahaarst: inimene ei tohiks tahta saada pruuniks"}, {"text_idx": "#000092", "text": "Viis praktilist tervisesoovitust: kahe trennikorra ja 10 000 sammu mu\u0308u\u0308t"}, {"text_idx": "#000093", "text": "Teadlane selgitab, kuidas sport tervist kahjustab"}]